Atzinumi 24-TA-139
Izdrukāts 14.05.2024. 20.12
Atzinumi 24-TA-139
Izdrukāts 14.05.2024. 20.12
24-TA-139: Likumprojekts (Grozījumi)
Grozījumi Sociālo pakalpojumu un sociālās palīdzības likumā
TA saskaņojamie dokumenti
Likumprojekts (grozījumi) 2.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Tieslietu ministrija
Atzinums iesniegts
14.05.2024.
Atzinuma sniegšanas termiņš
14.05.2024.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Lūdzam izvērtēt  Eiropas Parlamenta un Padomes 2021. gada 20. oktobra direktīvas (ES) 2021/1883 par trešo valstu valstspiederīgo ieceļošanas un uzturēšanās nosacījumiem augsti kvalificētas nodarbinātības nolūkā un ar ko atceļ Padomes direktīvu 2009/50/EK (turpmāk - Direktīva 2021/1883) 16. panta pirmās daļas f) punkta  pārņemšanu.
Vēršam uzmanību, ka no Direktīvas 2021/1883 16. panta pirmās daļas f) punkta izriet Eiropas Savienības zilās kartes turētāju tiesības saņemt vienlīdzīgu attieksmi attiecībā uz piekļuvi precēm un pakalpojumiem un sabiedriski pieejamu preču piegādi un pakalpojumu sniegšanu, tostarp mājokļa iegūšanas procedūru, kā arī informācijas un konsultēšanas pakalpojumiem, ko sniedz nodarbinātības dienesti. Savukārt, no likumprojekta redakcijas izriet tikai tiesības saņemt Sociālo pakalpojumu un sociālās palīdzības likuma 9.1 pantā un 13. panta pirmajā daļā minētos sociālos pakalpojumus, kuri šķietami pilnībā nesasniedz visu Direktīvas 2021/1883 16. panta pirmās daļas f) punkta mērķi, skar tikai sociālo pakalpojumu un sociālās palīdzības jomu.
Attiecīgi, Direktīvas 2021/1883 16. panta pirmās daļas f) punkts nav pārņemts pilnībā, kā norādīts anotācijas 5.4. apakšsadaļā, bet, domājams, vienlaicīgi, daļēji pārņemts vairākos tiesību aktos.
Pamatojoties uz minēto, iesakām izvērtēt un, nepieciešamības gadījumā, veikt vajadzīgos precizējumus anotācijā, nolūkā pārliecināties un nodrošināt korektu, pilnīgu Direktīva 2021/1883 16. panta pirmās daļas f) punkta  pārņemšanu un tās atspoguļojumu.
Piedāvātā redakcija
-
	Agita Strode (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 "Normatīvo aktu projektu sagatavošanas noteikumi" 4. nodaļai, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka nepieciešamības gadījumā saīsinājumu atrunā pirmajā vietā juridiskajā tekstā, kur lietots attiecīgā normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem. Piemēram: Eiropas Parlamenta un Padomes 2021. gada 20. oktobra Direktīva (ES) 2021/1883 par trešo valstu valstspiederīgo ieceļošanas un uzturēšanās nosacījumiem augsti kvalificētas nodarbinātības nolūkā un ar ko atceļ Padomes Direktīvu 2009/50/EK (turpmāk - Direktīva Nr. 2021/1883).
Piedāvātā redakcija
-
	Agita Strode (TM)

	3.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Lūdzam papildināt anotācijas 5.4. apakšsadaļas 1. tabulu ar informāciju par Direktīvas 2021/1883 31. panta 1. punkta otrās rindkopas pārņemšanu likumprojekta 5. punktā. Vēršam uzmanību, ka, papildinot Sociālo pakalpojumu un sociālās palīdzības likumu ar informatīvo atsauci uz konkrēto Eiropas Savienības direktīvu, tiek izpildīts no tās izrietošais pienākums dalībvalstīm, pieņemot normatīvos aktus, kas vajadzīgi, lai izpildītu šīs direktīvas prasības, tajos ietvert atsauci uz direktīvu.
Piedāvātā redakcija
-
	Agita Strode (TM)

	4.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Tā kā projekta izpildē būs iestaistītas pašvaldību iestādes, lūdzam aizpildīt projekta anotācijas 7.sadaļu.
Piedāvātā redakcija
-
	Liene Zariņa (TM)



